Here is a page extracted from Wikipedia that may contain CSS, HTML, and a lot of unformatted text.

Title: Barriada Obrera del Sur
Content: Barriada Obrera del Sur, u tamién conoixiu simplament como Las Barriadas, ye un lugar aragonés en lo termin municipal d'Utriellas, comarca de Cuencas Meneras y provincia de Teruel.

Celebran as fiestas en honor a Sant Chusé Obrero.

Historia
Estió un barrio planificau pa os obrers d'as explotacions meneras d'a interpresa "Minas y Ferrocarril de Utrillas" (M.F.U.). A mayoría de treballadors arribaban dende Andalucía y Extremadura, encara que tamién beluns dende as zonas meneras d'o norte d'Espanya.

A interpresa prencipió as construccions en primerías d'o sieglo XX, como apareixe en a suya memoria de l'anyo 1906. As construccions creixioron encara mas con l'apertura d'a mina Sud y recullioron muitos nuevos habitants en as decadas de 1950 y 1960.

En a decada de 1980 arribó a o suyo pico poblacional con 1151 habitants, una cifra que baixó prou dende o cierre d'as menas en a decada de 1990.

Referencias

Vinclos externos
  Web oficial d'Utriellas

Lugars d'a provincia de Teruel
Lugars d'Utriellas